C 132/208
FI
Euroopan unionin virallinen lehti
24.3.2022
Torstai 7. lokakuuta 2021
P.
ottaa huomioon, että Etiopian ulkoministeriö julisti 30. syyskuuta 2021 seitsemän YK:n henkilöstön jäsentä (Unicefista, YK:n ihmisoikeusvaltuutetun toimistosta (OHCHR) ja UNOCHAsta) ei-toivotuiksi henkilöiksi Etiopiassa;
Q.
ottaa huomioon, että Tigrayssa ja naapurialueilla on ollut ajoittaisia rajoituksia ja katkoksia internetissä ja televiestinnässä; ottaa huomioon, että toimittajia vastaan on hyökätty ja useiden tiedotusvälineiden toimiluvat on peruutettu, mikä hankaloittaa tilanteen seuraamista paikan päällä; ottaa huomioon, että peruspalveluja, mukaan lukien sähkö- ja pankkipalvelut, rajoitetaan edelleen;
R.
ottaa huomioon, että Etiopian nykyinen epävakaus on tulosta pitkästä etnisen kahtiajaon ja etnisten jännitteiden historiasta;
S.
toteaa, että Etiopian yhtenäisyys monietnisenä valtiona on erittäin tärkeää alueen ja koko Afrikan mantereen vakauden kannalta;
T.
ottaa huomioon, että Etiopia, jonka väkiluku on yli 110 miljoonaa ja joka sijaitsee strategisesti lähellä Afrikan sarvea, on keskeinen maa Afrikan mantereella ja mahdollinen strategisesti tärkeä kumppani EU:lle ja sen jäsenvaltioille;
U.
toteaa, että maailman johtavana humanitaarisen avun antajana EU osoittaa edelleen solidaarisuuttaan avun tarpeessa oleville humanitaarisen rahoituksensa kautta; ottaa huomioon, että EU on koko Etiopian konfliktin alusta alkaen johdonmukaisesti vaatinut täysimääräistä ja esteetöntä humanitaarista pääsyä alueelle kansainvälisen humanitaarisen oikeuden mukaisesti;
V.
toteaa, että äskettäin hyväksytyn EU:n humanitaarista toimintaa koskevan tiedonannon mukaan on lujitettava prosesseja, joissa asetetaan kansainvälisen humanitaarisen oikeuden edistäminen ja soveltaminen johdonmukaisesti ulkoisten toimiemme keskiöön;
W. ottaa huomioon, että naapuruus-, kehitys- ja kansainvälisen yhteistyön välineessä (NDICI) – Globaali Eurooppa inhimillinen kehitys sekä hallinto ja rauhanrakentaminen ovat Etiopiassa ensisijaisia toiminta-aloja ja näille aloille kohdennetaan 65 prosenttia suuntaa-antavasta monivuotisesta ohjelmasta; X.
ottaa huomioon, että puuttuakseen kriisin viimeisimpiin vaiheisiin komissio on sisällyttänyt viiden miljoonan euron edestä humanitaarisia toimia Amharassa ja Afarissa osaksi humanitaarisen rahoituksen kokonaismäärää, joka on jo otettu käyttöön ja josta on tehty sopimukset vuonna 2021 ja jonka määrä on 53,7 miljoonaa euroa, jotta voidaan tukea avun tarpeessa olevia ihmisiä Etiopiassa; toteaa, että Tigraylle ja etiopialaispakolaisille Sudanissa on myönnetty 118 miljoonaa euroa tukea; toteaa, että konfliktin jatkuttua EU on lykännyt budjettituen maksamista Etiopialle;
Y.
ottaa huomioon, että syyskuussa 2021 EU yritti järjestää humanitaarisen ilmasillan komission EU:n pelastuspalvelu­ asioiden ja humanitaarisen avun operaatioiden pääosaston (ECHO) kautta toimittaakseen kipeästi kaivattuja humanitaarisia tarvikkeita Tigrayn alueelle mutta että Etiopian hallitus asetti sen tielle suuria esteitä; toteaa, että tämän takia saatiin toteutettua vain yksi EU:n humanitaarisen ilmasillan avustuslento ja se saattoi toimittaa perille vain pienen osan humanitaarisen avun lastistaan;
Z.
toteaa, että 21. kesäkuuta 2021 EU nimitti Annette Weberin EU:n uudeksi erityisedustajaksi Afrikan sarven alueelle; huomauttaa, että Suomen ulkoministeri Pekka Haavisto vieraili alueella varapuheenjohtajan / korkean edustajan valtuuttamana kahteen otteeseen aiemmin tänä vuonna keskustellakseen Etiopiassa jatkuvasta kriisistä ja sen alueellisista vaikutuksista;
AA.
ottaa huomioon, että Afrikan unioni nimitti 26. elokuuta 2021 Nigerian entisen presidentin Olusegun Obasanjon välittäjäksi konfliktiin; AB.
ottaa huomioon, että joulukuussa 2018 Etiopian silloinen uusi hallitus perusti Etiopian sovintokomission ja rauhanministeriön; toteaa, että tähän mennessä kumpikaan taho ei ole onnistunut täyttämään alkuperäistä toimeksiantoaan edistää rauhaa ja ehkäistä ja ratkaista aseellisia konflikteja Etiopiassa niiden perustamisen jälkeisessä vaikeassa toimintaympäristössä; AC. toteaa, että meneillään olevan konfliktin aikana Etiopian hyvinvointipuolue, jota johtaa Abiy Ahmed, julistautui voittajaksi yleisissä vaaleissa, joita eräät oppositiopuolueet boikotoivat ja joiden tuloksen ne kyseenalaistivat; toteaa, että Tigrayssa ei ollut vaaliprosessia; huomauttaa, että EU ei lähettänyt paikalle vaalitarkkailuvaltuuskuntaa;